Diari Oficial de la Generalitat Valenciana


Sumari del DOGV 1337, del 02-07-1990 (1990/818076)

ORDRE de 5 de juny de 1990, de la Conselleria d'Economia i Hisenda, per la qual es regula el procediment de gestió i modificacions del Pressupost de Despeses de la Generalitat Valenciana per a 1990.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/05/(2)/dof/vci/html**

### Dades del document

Número de DOGV
:   1337

Data del DOGV
:   02-07-1990

Secció del DOGV
:   DISPOSICIONS GENERALS

Número del document
:   1990/818076


Data del document
:   05-06-1990

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 5 de juny de 1990, de la Conselleria d'Economia i Hisenda, per la qual es regula el procediment de gestió i modificacions del Pressupost de Despeses de la Generalitat Valenciana per a 1990.  
1. De l'àmbit d'aplicació  
Les normes d'aquesta ordre, en els termes que en cada cas s'estableixen, s'aplicaran a la gestió i modificació del Pressupost de Despeses de la Presidència de la Generalitat Valenciana i de les distintes conselleries.  
2. De la gestió del Pressupost de Despeses  
2.1. De la gestió en les dotacions financeres i la comptabilització de despeses.  
A càrrec dels crèdits consignats en cadascun dels capítols sota la denominació «Dotació financera», únicament podran realitzar-se documents RC, MC i NC. Així mateix, i exclusivament a càrrec de les dotacions financeres del capítol sisè, es realitzaran documents RA «Reserva de crèdit per a autorització de despeses» que tindran com a funció possibilitar la iniciació dels tràmits administratius necessaris fins arribar a la fase d'execució de la despesa en els crèdits operatius corresponents.  
La gestió d'aquests últims exigirà el màxim nivell d'identificació de la despesa. A aquest efecte, tota despesa es comptabilitzarà a nivell de partida (5 dígits); així mateix, requeriran la seua desagregació en sublinies els dels capítols IV «Transferències corrents» i VII «Transferències de capital», i en subprojectes els dels capítols VI «Inversions reals», VIII «Actius financers» i IX «Passius financers».  
2.2. De la gestió i les transferències internes en els distints capítols de despeses.  
2.2.1. Despeses de personal  
a) Una vegada actualitzades les retribucions del personal d'acord amb l'increment fixat en la Llei 4/90, de Pressupostos de la Generalitat Valenciana, per a 1990, es regularitzaran els documents «AD» de cada programa, en la quantia necessària per a cobrir el cost compromès fins a desembre de 1990.  
b) El crèdit disponible de cada programa pressupostari serà objecte de distribució entre els articles següents del Pressupost:  
Article 10, «Dotació financera per a la cobertura anual de vacants en la relació de llocs de treball», es dotarà amb la quantitat necessària per a cobrir el cost anual dels llocs vacants de les relacions de llocs amb dotació pressupostària  
Article 18, «Dotació financera per a la cobertura de:  
- Contractacions laborals de caràcter temporal per acumulació de tasques i contractacions laborals temporals o nomenaments interins per a substitucions del personal per motius distints d'ILT (Incapacitat laboral transitòria).  
- Classificació de nous llocs de treball a incloure en les relacions inicials o reclassificació dels existents.  
- Hores extraordinàries.  
- Altres despeses socials».  
c) En les dotacions financeres del capítol primer no es tramitaran documents de gestió, amb l'excepció d'aquelles reserves (RC) que la Conselleria d'Economia i Hisenda considere oportú realitzar.  
d) Les transferències entre «Dotacions financeres» seran, en qualsevol cas, competència de la Conselleria d'Economia i Hisenda.  
e) Gestió de les «dotacions financeres», articles 10 i 18  
e.1) Article 10.  
A càrrec de la dotació financera de l'article 10 s'efectuaran els documents «MC» necessaris per a :  
Atendre les retribucions i el cost de la seguretat social del personal que passe a cobrir una vacant dotada pressupostàriament, des de la data d'efecte del nomenament o contracte fins al final de l'exercici, destinat als articles 11, 12 i 14 del mateix programa pressupostari. En la Resolució corresponent es farà constar explícitament les vacants afectades per aquesta.  
Atendre els triennis del personal que es perfeccionen durant l'exercici i les reclassificacions de llocs de treball, des de la data d'efecte fins al final de l'exercici. El MC inclourà la quota d'empresa de la Seguretat Social i tindrà com a destinació els articles 11 i 12 del mateix programa pressupostari.  
e.2) Article 18.  
A càrrec de la dotació financera de l'article 18 s'efectuaran els documents «MC» necessaris per a:  
Atendre les retribucions i el cost de la quota d'empresa de la seguretat social del personal objecte de contractació laboral temporal per acumulació de tasques, contractació laboral temporal o nomenament interí per substitucions a causa de vacances i permisos amb dret a retribució, en els casos que pertoque, per l?import necessari segons el temps de duració del contracte o nomenament, en vèncer aquest haurà de causar baixa en la nòmina.  
En aquests supòsits, el crèdit de destinació serà l'article 16, d'acord amb el detall següent per conceptes econòmics; 161.10 per a retribucions bàsiques, 161.80 per a les complementàries i 162.10 per al cost de la quota d'empresa de la seguretat social. En els comunicats d'inclusió en nòmina s'indicarà com funció la que corresponga al programa a càrrec del qual es contracta o nomena anteposant-li un 9.  
Atendre el cost anual dels nous llocs que es proposen per a classificar o reclassificació dels existents. El «MC», que inclourà la quota d'empresa de la seguretat social, tindrà com destinació l'article 10.  
En els supòsits en què la contractació laboral temporal o el nomenament interí siga degut a substitucions per permisos sense dret a retribució, el «MC» haurà de realitzar-se per l?import necessari per a cobrir la diferència del cost del contracte o nomenament i el cost del personal a qui substitueixen, i tindrà com destinació els mateixos crèdits operatius a càrrec dels quals s'imputava el cost del personal a qui substitueixen. Els òrgans competents hauran de realitzar els documents «AD» complementaris que pertoquen, pel mateix import que el «MC».  
En els supòsits del punt anterior, quan el cost del nou contracte o nomenament no siga superior al del personal a qui substitueixen, no hauran de comptabilitzar-se els documents «AD/» amb motiu de la baixa del beneficiari d'aquesta situació, i el seu cost es comptabilitzarà a càrrec dels mateixos conceptes que la. persona substituïda.  
En cas d'hores extraordinàries, per l?import necessari per a atendre aquestes despeses tenint com destinació els mateixos crèdits en què es comptabilitze el cost del personal que les merite.  
En cas de formació i perfeccionament del personal per l?import necessari per a atendre aquestes despeses, amb destinació a l'article 13.  
f) Gestió de l'article 17.  
Les contractacions que hagen d'efectuar-se per a substitucions de personal, derivades de la ILT, en els casos que pertoque, es realitzaran a càrrec de l'article pressupostari 17 de cada programa, conceptes econòmics; 171.10 per a retribucions bàsiques, 171.80 per a les complementàries i el 172.10 per a la quota d'empresa de la Seguretat Social.  
Les distintes conselleries trametran, a través de les intervencions delegades, a la Intervenció General els comunicats d'inclusió en nòmina d'aquest personal, una vegada fiscalitzats, sense efectuar cap comptabilització, indicant com funció de nòmina la mateixa funció que tinga el de la persona a qui substitueix canviant el primer dígit dels quatre per un 7. En aquest comunicat indicaran el nom i el número de nòmina de la persona en ILT a qui substitueix.  
La Intervenció General, una vegada confeccionada la nòmina, comptabilitzarà els documents «AD» i «OK» corresponents a aquest personal.  
Per part de la Direcció General de Pressupostos mensualment s'efectuaran els MC+ necessaris en l'article 17 dels programes afectats a càrrec dels ingressos produïts com a conseqüència de prestacions delegades de la Seguretat Social, amb aquesta finalitat, la Intervenció General formalitzarà un manament d'ingrés en el concepte 39599-Reintegraments ILT a càrrec de la rúbrica 00268.210001 de fons extrapressupostaris, per l'import total de les prestacions delegades per ILT, retingudes en el TC-1 del mes corresponent.  
2.2.2 Despeses de funcionament.  
1. Ateses les especials característiques de les despeses de funcionament, la consignació total del capítol segon, per programes, figurarà en crèdit operatiu.  
2. La modificació dels imports autoritzats per programa en concepte d'«atencions protocol·làries i representatives», partida 22351, es tramitarà a través de la corresponent proposta de modificació de crèdits.  
2.2.3 Transferències corrents i de capital.  
1. S'entendrà per línia de subvenció, tant en el capítol quart com en el seté, l'actuació o conjunt d'actuacions que, a través d'ajudes a tercers i independentment de la naturalesa d'aquests, tenen per objecte la consecució d'un objectiu concret en cada programa pressupostari.  
2. La consignació del conjunt de línies de subvenció que figuren per a cada capítol i programa en l'annex de la Llei 4/1990, s'agruparà, amb caràcter general, en una línia financera genèrica codificada com 400/000/90 o 700/000/90, segons que agreguen respectivament capítols quart o seté.  
3. La transferència de les línies financeres 400/000/90 i 700/000/90 a cada línia concreta de l'annex es realitzarà mitjançant la tramitació de documents MCA.  
4. El règim de gestió de les línies de subvenció atendrà els criteris següents:  
- Les subvencions de caràcter genèric hauran de sotmetre's als criteris de publicitat, concurrència i objectivitat, sense que puga diferenciar-se, a càrrec de les línies que les articulen, cap sublínia que no s'haja sotmès a aquests criteris.  
- Les subvencions a què fa referència l'article 26 c) de la Llei 4/1990, constituiran una línia independent per programa pressupostari en la qual s'hauran de diferenciar sublínies específiques per beneficiari.  
- Les ajudes regulades en l'article 26 d) de la Llei 4/1990 esmentada, hauran de tramitar-se a través del corresponent expedient de modificació pressupostària que implicarà necessàriament la inclusió, en l'annex de transferències corrents corresponents, de tantes línies de subvenció corresponents com ajudes es concedesquen.  
- Les transferències corrents o de capital que s'instrumenten a través de convenis, amb caràcter general constituiran una línia independent. No obstant això, podrà haver-hi les excepcions següents:  
a) Supòsits en què prèviament hi hagués una actuació administrativa subjecta a publicitat, concurrència o objectivitat, en les quals podran constituir-se línies independents.  
b) Supòsits en què hi haja conveni març o que l'homogeneïtat en la naturalesa, l'objecte o els fins dels convenis aconselle l'existència d'una única línia en la qual es diferencien sublínies específiques per a cada beneficiari.  
2.2.4 Inversions reals  
El crèdit del capítol sisè de cada programa s'atribuirà a un únic projecte financer codificat 600/000/90 i denominat «Dotació financera».  
La transferència de la «Dotació financera» a cada subprojecte operatiu es realitzarà mitjançant la tramitació de documents RMD.  
2.2.5 Del seguiment dels crèdits efectes a fons condicionats  
1. La Conselleria d'Economia i Hisenda podrà, d'ofici, bloquejar la disponibilitat de les dotacions financeres, mitjançant l?emissió de documents NC «Nul·la consignació», a fi de controlar la gestió dels crèdits efectes a fons condicionats.  
L'import dels NC que s'establesquen podrà ser inferior a la totalitat dels fons condicionats subjectes a control, amb l?objecte que part d'aquests fons estiguen a disposició dels òrgans gestors perquè aquests puguen iniciar l?execució de les despeses corresponents sense haver de complir més tràmits que els aplicables a les altres despeses de la mateixa naturalesa  
Així mateix, amb caràcter previ i independent a la tramitació de les sol·licituds d'anul·lació de la fase NC, l?execució de les despeses corresponents a fons condicionats podrà realitzar-se a càrrec dels crèdits disponibles.  
2. L'anul·lació total o parcial de la fase NC es sol·licitarà pels serveis econòmics de cada Conselleria a la Direcció General de Pressupostos mitjançant la tramesa de la documentació que garantesca l?executabilitat de les partides esmentades d?acord amb els condicionaments que els siguen aplicables  
En el cas d'actuacions cofinançades pel Fons Europeu de Desenvolupament Regional, la documentació citada en el paràgraf anterior serà tramesa a la Direcció General d'Economia i Política Financera, la qual tramitarà, quan pertoque, l'anul·lació corresponent de la fase NC.  
3. La Direcció General d'Economia i Política Financera podrà requerir als organismes autònoms i empreses públiques de la Generalitat Valenciana que situen en NC, o altra figura anàloga que hi haja en el seu sistema de comptabilitat, els fons efectes a actuacions cofinançades pel FEDER. La utilització dels fons bloquejats requerirà l?informe previ favorable de la Direcció General d'Economia i Política Financera en el qual es valorarà si les actuacions proposades compleixen els requisits exigits pel FEDER.  
4. La Direcció General d'Economia i Política Financera podrà requerir dels organismes gestors d'actuacions cofinançades pel FEDER tota la informació necessària que possibilite el compliment dels requisits exigits per la CEE.  
3. De les modificacions pressupostàries  
3.1 De les modificacions en la consignació dels crèdits  
3.1.1 De les transferències internes en el mateix capítol i programa. (Modificacions operatives).  
1. Requisits per capítols de despesa per a les transferències des de les dotacions financeres als crèdits operatius.  
- Capítol primer: que s'haja formalitzat el contracte o produït el nomenament en els casos previstos en l'apartat 2.2.1 d'aquesta Ordre.  
- Capítol quart i setè; que s'haja fet pública la convocatòria, en la qual figurarà explícitament la línia o les línies de subvenció que la financen. En aquells casos en què no es requeresca aquesta, serà requisit que s'haja produït l'autorització de la concessió.  
- Capítol sisè: que s'haja adjudicat el projecte.  
- Capítol vuitè: que s'haja produït l'autorització per part de l'organisme competent.  
2. Les transferències internes en el mateix capítol i programa, modificacions operatives, es realitzaran mitjançant l?execució dels documents MCA i RMD, que corresponguen al nivell de tramitació de la despesa, i per consegüent, podran formular-se en fases A, D, OK o, si s'escau, OKJ.  
3. Com a conseqüència de l?extinció total o parcial dels compromisos que produïren l?habilitació del crèdit operatiu, cada Conselleria, després de la realització dels documents inversos corresponents, transferirà els disponibles resultants a la dotació financera corresponent.  
3.1.2 De la destinació de les modificacions de crèdits.  
La destinació de les generacions i l?origen i la destinació de les transferències de crèdits, entre capítols del mateix, o diferents programes, serà, amb caràcter general, el crèdit «dotació financera» del corresponent capítol que s'ha d'habilitar i/o augmentar.  
3.1.3 De les modificacions en els crèdits incorporats com romanents i resultes de l?exercici anterior.  
La Conselleria d'Economia i Hisenda a partir del 30 de juny, mitjançant l'anàlisi de l?execució dels crèdits incorporats com romanents i resultes de l?exercici anterior i, en aquells supòsits en què es donés per extingit el compromís pel qual foren incorporades a l?exercici corrent, anul·larà, si s'escau, els saldos corresponents.  
Les disponibilitats obtingudes es transferiran d'ofici per la Conselleria d'Economia i Hisenda a la Secció 20 «Transferències a ens públics i despeses diverses».  
3.1.4 De les modificacions per habilitació i/o augment dels crèdit per a interessos de demora  
1. Per l?import dels interessos de demora, la Conselleria d'Economia i Hisenda, d'acord amb el que disposa l'article 21 de la Llei 4/1990, efectuarà d'ofici les modificacions oportunes que permeten l?habilitació i/o l'augment del crèdit per al pagament dels interessos de demora en cada programa pressupostari.  
2. Les modificacions esmentades es realitzaran a càrrec del capítol segon de cada programa, llevat que, per inexistència de crèdit disponible o a proposta de la Conselleria afectada, es determine una altra font de finançament.  
3.1.5 De les modificacions per generació i/o anul·lació de crèdits.  
Complementàriament al que disposa amb caràcter general aquesta Ordre, les propostes de generació i/o anul·lació de crèdits que es recullen a continuació, inclouran la documentació següent:  
a) Per transferències de caràcter finalista.  
- Documentació justificativa de l'existència del dret a l?ingrés i origen d'aquest. Haurà d'indicar-se si en relació amb aquests ingressos hi ha romanents de fons sense justificar resultants d'exercicis anteriors i que, d'acord amb el que disposa l'article 153 de la Llei General Pressupostària, són considerats com situació de tresoreria en l?origen per a la concessió de les noves subvencions.  
- Justificació raonada, en l?informe de l?oficina pressupostària, que els crèdits de despesa la generació dels quals es proposa garantesquen la consecució dels fins objecte de l?ingrés.  
- Si la generació comporta la inclusió de nous projectes o línies de subvenció a l'ampliació dels ja existents, s'ompliran en tot cas les fitxes corresponents.  
- Quan l'assignació definitiva per fons finalistes diferesca de l'import pressupostat, aquelles Conselleries que els gestionen hauran de proposar els corresponents ajusts en l'estat de despeses.  
b) Per taxes i altres ingressos  
Per a complir el que disposa l'article 14 de la Llei 4/1990, les Conselleries que gestionen programes finançats totalment o parcialment per ingressos dels capítols III, V i VI trametran a la Conselleria d'Economia i Hisenda, en finalitzar cada trimestre, una memòria que justifique l?estat d'execució d'aquests ingressos.  
Si derivada d'aquesta es desprèn la necessitat d'un ajust, la Conselleria d'Economia i Hisenda podrà d'ofici iniciar la tramitació de la corresponent modificació que permeta la regularització d'aquesta situació.  
Les propostes de generació i/o anul·lació de crèdits derivades dels estats de recaptació esmentat hauran d'incloure la memòria actualitzada esmentada.  
3.1.6 De les modificacions tècniques.  
El conseller d'Economia i Hisenda podrà, d'ofici o a instància de la Conselleria interessada, acordar les modificacions tècniques en l?estructura, el contingut i la distribució dels crèdits del pressupost, sempre que no afecten la quantia global de les dotacions autoritzades.  
3.1.7 De les obligacions d'exercicis tancats.  
A l?efecte del que disposa l'article tercer del Decret 1/1989 del Consell de la Generalitat Valenciana, les Conselleries interessades hauran de trametre a la Intervenció General els expedients d'obligacions derivades de despeses compromeses en exercicis anteriors, no inclosos en els articles primer i segon del Decret esmentat, per a la seua validació, si s'escau, davant el Consell.  
En els supòsits en què els expedients de validació esmentats impliquen una ulterior modificació de crèdits, la Conselleria interessada, una vegada validats, haurà de trametre a la Direcció General de Pressupostos el corresponent expedient de modificació pressupostària, d?acord amb que estableixen els apartats d'aquesta Ordre. L'òrgan competent per a autoritzar les modificacions serà el conseller d'Economia i Hisenda.  
S'entendrà que un expedient de validació d'obligacions d'exercicis tancats exigeix posterior modificació pressupostària, quan a aquest efecte no hi haja crèdit disponible en l'aplicació pressupostària equivalent de l?exercici corrent a aquest efecte.  
3.2 De les modificacions en els objectius i les activitats dels programes pressupostaris  
3.2.1 En el literal de la relació d'objectius i activitats.  
Tota alteració en la relació d'objectius previstes per a cada programa pressupostari requerirà l'autorització del Consell, llevat aquelles que estiguen originades per generacions o anul·lacions de crèdits, en aquest cas, serà competent per a autoritzar-les la Conselleria d'Economia i Hisenda.  
Les modificacions esmentades es proposaran:  
a) Compreses en la documentació de les propostes de modificació de crèdits.  
b) Com propostes específiques, davant la Conselleria d'Economia i Hisenda, sota l?epígraf «Modificació dels objectius del programa ... »  
3.3 De les modificacions en els annexos de línies de subvenció i projectes d'inversió.  
3.3.1 En els annexos de línies de subvenció  
a) La creació o supressió en la relació de línies de subvenció de cada programa requerirà, a proposta de la Conselleria d'Economia i Hisenda, l'autorització del Consell.  
Com excepció d'això, la Conselleria d'Economia i Hisenda podrà autoritzar:  
1. Les derivades d'actuacions finançades per fons condicionats, com a conseqüència de generacions i anul·lacions de caràcter finalista o que estiguen recollides en plans o programes sectorials prèviament aprovats pel Consell.  
2. Les corresponents a la gestió prevista en l'article 26 c de la Llei 4/1990.  
3. Aquelles que, en virtut del que disposen els articles 26 b), 27.1 i 33 de la Llei 4/1990, tinguen per objecte la subscripció de convenis. A aquest efecte, la proposta de creació de la línia corresponent haurà d'incloure necessàriament el projecte de conveni que s'ha de subscriure.  
4. Les que tinguen per finalitat l'agregació i/o desagregació de línies ja existents, atenent la seua naturalesa i objecte  
5. Us derivades de modificacions tècniques per imputació comptable.  
b) Les variacions en la consignació prevista per a les línies de subvenció que, no tenint caràcter nominatiu, figuren en l'annex i la modificació de les seues dades descriptives, requeriran l'autorització de la Conselleria d'Economia i Hisenda.  
3.3.2 En els annexos de projectes d'inversions reals i d'operacions financeres d'inversió.  
a) Us propostes d'inclusió de projectes addicionals en l'annex d'inversions i operacions financeres d'inversió, capítols VI, VIII i IX, es trametran a la Direcció General de Pressupostos, d'acord amb les normes i els formats que conté l'Ordre de 23 de juny de 1987 de la Conselleria d'Economia i Hisenda, norma que la substituesca o modifique parcialment  
b) Quan els nous projectes es deriven de generacions de caràcter finalista o estiguen recollits en plans o programes sectorials prèviament aprovats pel Consell, serà suficient la resolució favorable de la Conselleria d'Economia i Hisenda per a la seua incorporació al corresponent annex. Quan hi haja discrepàncies entre la Conselleria proposant i la Conselleria d'Economia i Hisenda, o no estiguen recollits en cap pla sectorial aprovat pel Consell, l?expedient proposat a la Direcció General de Pressupostos serà elevat per la Conselleria d'Economia i Hisenda al Consell per a la resolució.  
c) Per a la inclusió de projectes d'inversió cofinançats pel Fons Europeu de Desenvolupament Regional o inclosos en el Fons de Compensació Interterritorial, serà preceptiu l'informe favorable de la Direcció General d'Economia i Política Financera.  
d) La classificació per tipus de projectes, la modificació en l'estimació 88-91 que figura per projecte en l'annex i la supressió de projectes de l'annex, seran competència de la Conselleria d'Economia i Hisenda.  
3.4 De les modificacions en la destinació expressa dels crèdits per a transferències.  
1. A l'efecte del que disposa l'article 36 d) de la Llei 4/1990 de Pressupostos de la Generalitat Valenciana per a 1990, quan el Consell autoritze modificacions per creació, supressió i/o variació dels imports de línies de subvenció i/o variació dels imports de linxes de subvenció nominatives, s'entendrà que duen implicita l'afectació i/o desafectació al beneficiari que figure en les línies objecte de modificació.  
2. Tota proposta de desafectació de subvencions haurà d'incloure la documentació justificativa que ha decaigut e dret a la seua percepció.  
3. La instrumentació de les modificacions esmentades correspondrà en tot cas a la Conselleria d'Economia i Hisenda  
3.5 De la tramitació de les modificacions de crèdit.  
3.5.1 De les modificacions operatives.  
a) La codificació de les modificacions operatives serà suplida per la codificació dels documents que comporten.  
b) Les modificacions operatives que no afecten el capítol primer seran executades per la Conselleria d'Economia i H senda, a través de les oficines d'intervenció i comptabilitat mitjançant la comptabilització dels documents MCA i RM corresponents.  
c) Les modificacions operatives que afecten el capítol primer seran executades per la Conselleria d'Economia i Hisenda i proposades per resolució de la conselleria interessada, a la qual s'ajuntarà un informe que expresse les causes de la modificació i la justificació de l'import dels documents MC proposats.  
d) La realització d'obres de conservació i manteniment, el pressupost de les quals no excedesca d'un milió de pessetes, i també els subministraments menors, tot això a càrrec del capítol sisè, no requerirà la fase prèvia RA «Reserva per a autorització».  
La corresponent transferència des de la dotació financera al crèdit operatiu es realitzarà, exclusivament per a aquests supòsits, mitjançant la tramitació de documents RMD, fent constar en l'apartat corresponent a les dades del document inicial RA la llegenda «No pertoca, segons l'apartat 3.5.1.c) d'aquesta ordre».  
3.5.2 De les modificacions no incloses en l'apartat anterior.  
7.8.6.8 De la iniciació i tramesa  
a) Les propostes de modificació de crèdits s'iniciaran pels òrgans responsables de la gestió i execució dels programes pressupostaris corresponents i es trametran a la Direcció General de Pressupostos per les Secretaries Generals mitjançant documentació original.  
b) Simultàniament a la tramesa citada, se'n facilitarà còpia a la Intervenció Delegada perquè en prenga coneixement i a l?efecte oportú.  
c) Si, fent ús de les seues atribucions, la Conselleria d'Economia i Hisenda inicia una modificació en els crèdits d'una Conselleria determinada, li comunicarà aquesta iniciació i demanarà, si s'escau, un informe de l?oficina pressupostària corresponent.  
6.5.8.6 De la codificació dels expedients.  
Tot expedient es numerarà en la mateixa Conselleria que l'expedeix ajustant-se a l?expressió numèrica següent: --.---/90/--, de forma que els dos primers dígits expressaran la Secció afectada, els tres dígits següents ordenaran el número d'expedients tramitats per aquella Secció (001, 002, 003, ...) de manera que la Conselleria d'Economia i Hisenda els rebrà amb numeració correlativa i els tres últims dígits els completarà la Direcció General de Pressupostos, indicant amb aquests el número que ocupa en el total d'expedients tramitats per a totes les Seccions.  
7.8.6.8 De la documentació i contingut de caràcter general  
Els expedients de modificació de crèdits, sense perjudici de la documentació que es considere oportuna, hauran de contenir necessàriament:  
a) Proposta del conseller o autoritat en qui hagués delegat reglamentàriament, on, almenys, hauran de quedar identificats el tipus de modificació i els imports globals per programes afectats.  
b) Un informe de l?oficina pressupostària, necessàriament subscrit pel seu responsable i que contindrà els punts següents:  
1. Origen i necessitat de la modificació.  
2. Incidència en els objectius i activitats del programa.  
En aquest punt es raonarà la incidència de la modificació pel que fa al compliment i al desenvolupament de les activitats.  
3. Estudi i proposta de finançament.  
Quan es tracte de propostes de generació o anul·lació de crèdits, s'exposarà detalladament la font de finançament, la qual ineludiblement farà referència a la documentació que com a justificant s'adjunte com annex a l?expedient.  
Quan es tracte de minoració de despeses, es justificarà la seua disponibilitat basant-se en la inexistència de compromisos pendents i/o la no vinculació a finançament condicionat.  
c) Documents propostes de MC (-) formalitzats com cal.  
2.4.4.0 De la comunicació de l'execució de les modificacions.  
La Direcció General de Pressupostos trametrà, pel sistema de telefax, la corresponent resolució de la Conselleria d'Economia i Hisenda o el document acreditatiu de l'aprovació pel Consell i, si s'escau, la identificació dels assentament comptables dels documents MC corresponents.  
València, 5 de juny de 1990.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI